સુધા મહેતા દ્વારા ગુજરાતીમાં ‘મારું સ્વપ્ન’ નામે અનુવાદિત ડૉ. કુરિયનની આત્મકથાના પ્રકાશક આર.આર. શેઠની કંપની / www.rrsheth.com દ્વારા આયોજિત એ કાર્યક્રમમાં ગુજરાતના સહકારી જગતના મોટાભાગના આગેવાનો ઉપસ્થિત હતા. એમાંના એક એવા ગુજરાતના પૂર્વ ગૃહ રાજ્યમંત્રી અને દૂધસાગર ડેરીના ચેરમેન વિપુલ ચૌધરી આજે ‘અમૂલ’નું / www.amul.com ચેરમેનપદ સંભાળે છે. કાર્યક્રમની આમંત્રણ પત્રિકામાં તેમજ સ્ટેજ પરના બેકડ્રોપમાં લખ્યા પ્રમાણે પુસ્તકનું વિમોચન ગુણવંત શાહ / Gunvant Shah કરવાના હતા પરંતુ કોઈક કારણસર તેઓ કાર્યક્રમમાં પહોંચી શકે તેમ ન હતા. એટલે તેમના સ્થાને પુસ્તકના લોકાર્પણકર્તા બનેલા હાસ્યલેખક બકુલ ત્રિપાઠીએ / Bakul Tripathi પોતાના વક્તવ્યના પ્રારંભે જ કહ્યું કે, “આ કામગીરી મારા ભાગે ઇન્ટરનલ ઓપ્શનમાં આવી છે. હું અને ગુણવંતભાઈ બન્ને એક જ પ્રકાશક સાથે જોડાયેલા લેખકો છીએ.” સમારંભનું પ્રમુખપદ સંભાળનાર બકુલભાઈ તે સમયે ગુજરાતી સાહિત્ય પરિષદના / www.gujaratisahityaparishad.com પ્રમુખપદે કાર્યરત હતા. પુસ્તક વિમોચનનો મુખ્ય કાર્યક્રમ સંપન્ન થયા પછી શ્રોતાઓ સાથે પ્રશ્નોત્તરીનો સમય ફાળવવામાં આવ્યો હતો. એક પ્રશ્ન તેમને એવો પૂછવામાં આવ્યો કે, “અમૂલ જેવું સહકારી ક્ષેત્રનું ઉત્તમ મોડેલ તેઓએ અન્યત્ર કે અન્ય ક્ષેત્રમાં શા માટે ન વિક્સાવ્યું?”…તેમણે ત્વરિત અને તાર્કિક જવાબ આપ્યો કે, “મારું જ્ઞાન ડેરી ટેક્નોલોજિ પૂરતું સીમિત હતું અને એના માટે જ ગુજરાત આવ્યો હતો.” બીજા પણ પ્રશ્નો પૂછાયા પરંતુ તેમનો આ જવાબ યાદ રહી ગયો છે.